Hadiman Ganduje na cigaba da barin Gwamnatin Jihar Kano ▷ Legit.ng
Hadiman Ganduje na cigaba da barin Gwamnatin Jihar Kano
4 months ago 1789 views by Muhammad Malumfashi
Mun samu labari cewa Gwamnan Jihar Kano Abdullahi Umar Ganduje ya sake rasa wata babba a cikin Gwamnatin sa. Wata mai ba Gwamnan Jihar shawara ce tayi murabus ta ajiye aikin ta a cikin makon nan.
Mai Girma Gwamnan Kano Abdullahi Umar Ganduje ya rasa Hadimai 10
Rukayya Jibrin wanda ta ke ba Mai Girma Gwamna Abdullahi Ganduje shawara wajen sh’anin yaki da shan miyagun kwayoyi a Kano ta bar kujerar ta. Jibrin tace ya zama dole ta bar ofis bayan Mataimakin Gwamnan Jihar ya ajiye aikin sa.
Wannan Baiwar Allah tace ba za ta cigaba da aiki a Gwamnatin ba bayan Mai Gidan ta Farfesa Hafizu Abubakar yayi murabus. Mataimakin Gwamnan ya ajiye aiki ne a karshen wancan makon bayan ya samu sabani da Gwamna Ganduje.
KU KARANTA: Wasu manyan kusoshin PDP za su koma APC a Kudancin Najeriya
Tuni dai har Sakataren Gwamnatin Jihar Kano yayi na’am da takardar Rukaya Jibrin wanda tayi wa Gwamnan Jihar godiya na ba ta wannan dama. Hadiman Gwamna Ganduje kusan 6 kenan mu ka samu labari sun yi murabus a makon nan.
Kafin nan dama wani Hadimin Gwamnatin Jihar Hafizu Dahiru Alkali ya ajiye aikin sa bayan da Hafizu Abubakar ya bar kujeran Mataimakin Gwamna. Alhaji Hafizu Dahiru Alkali yace ba zai iya hakuri da wulakancin da ake yi masu ba.
Ku na da labari cewa Gwamna Abdullahi Ganduje ya aikawa tsohon Mataimakin sa Farfesa Hafiz Abubakar takarda inda ya amince da matakin da ya dauka na barin ofis. Gwamnan ya nemi Hafiz Abubakar ya koma Jami’a inda ya fi wayau.
Who is the richest musician in the world Davido father net worth Top Nigerian songs 2017 Richest musician in Nigeria 2018 WAEC time table
an hour ago 924 views
Yanzu Yanzu: Osinbajo na ganawa da wani Gwamnan Arewa a fadar Aso Villa